Fungi lavanici. 17 



Polyporus (Mesopus) Katui Ehrenb. 



P. pileo tenui coriaceo dilute castaneo glabro, zonis ob- 

 scurioribus, poris minutissimis albidis, stipite tenui lute- 

 scente. 



Synon. P. Katui Ehr. in Hor. physic. Ber. p. 93. c. icone. 



(Fungus hic spectabilis inter Polyporos Mesopodes cl. Friesii, et 

 quidem ad frontem sectionis secundae, collocari meretur.) 



Descriptio. 



Species distinctissima! Stipes excentricus, tenuis, durus, 

 solidus, lineam aut sesquilineam crassus, unciam longus, basi 

 paullulum dilatatus, undique glaberrimus, lutescens. Pileus 

 in speciminibus nostris vel solitarius semicircularis , vel , si 

 duo in unum concreverint , in orbem , centro depressum , 

 quinque uncias et ultra in diametro metientem et iJK lin. 

 crassum, expansus, glaber. Color in pilei pagina superiori 

 castaneus, nitidus, ccntrum Versus in luteum vergit, sed mar- 

 ginem versus, zonis latioribus fuscis accedentibus , obscurior 

 evadit. Pori ex alutaceo albidi , minutissimi , nudo oculo 

 inconspicui , lente vero illustrati , orbiculares et integerrimi 

 marginibus obtusis conspiciuntur. Substantia pilei chartacea, 

 simul et densa et satis firma, intus alba. Contextus floccosus, 

 laxior ac in reliquis. Asci et sporae desiderantur. 



Patria: Iava insula, (Dr. Blume). — Ins. Radack, {a Cha- 

 misso). 



Adn. Tradimus hic novam huius, ab amicissimo Ehrenbergio op- 

 time iam illustratae, speciei descriptionem, ad specimina nostra 

 «gregia elaboratam, ut species sequens et nova,' quae isti ma- 

 xime afflnis, eo facilius dislingualur. 



